ประกาศสํานักงานคณะกรรมการอาหารและยา

เรื่อง การแจ้ง การออกใบรับแจ้ง การขอต่ออายุและการต่ออายุใบรับแจ้ง

การดําเนินการวัตถุอันตรายชนิดที่ 2 ที่สํานักงานคณะกรรมการอาหารและยารับผิดชอบ

พ.ศ. 2556

-------------------------

          อาศัยอํานาจตามความในมาตรา 22 วรรคสี่ แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 อันเป็นกฎหมายที่มีบทบัญญัติ บางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทยบัญญัติให้กระทําได้โดย อาศัยอํานาจตามบทบัญญัติแห่งกฎหมาย สํานักงานคณะกรรมการอาหารและยาในฐานะหน่วยงานผู้รับผิดชอบ ในการควบคุมวัตถุอันตรายตามประกาศกระทรวงอุตสาหกรรมว่าด้วยเรื่องบัญชีรายชื่อวัตถุอันตราย จึงออกประกาศไว้ ดังต่อไปนี้


ข้อ ๑ ให้ยกเลิกประกาศสํานักงานคณะกรรมการอาหารและยา เรื่อง การแจ้ง การออกใบรับแจ้ง การขอต่ออายุและการต่ออายุใบรับแจ้งการดําเนินการวัตถุอันตรายชนิดที่ 2 ที่สํานักงานคณะกรรมการ อาหารและยารับผิดชอบ พ.ศ. 2554 ลงวันที่ 18 ตุลาคม 2554


ข้อ ๒ วัตถุอันตรายในประกาศนี้ หมายความว่า วัตถุอันตรายชนิดที่ 2 ที่สํานักงานคณะกรรมการ อาหารและยารับผิดชอบตามประกาศกระทรวงอุตสาหกรรมว่าด้วยเรื่องบัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535


ข้อ ๓ ผู้ใดประสงค์จะดําเนินการผลิต นําเข้า ส่งออก หรือมีไว้ในครอบครองซึ่งวัตถุอันตราย ให้แจ้งการดําเนินการตามแบบ วอ./45 3 ท้ายประกาศนี้ พร้อมเอกสารและหลักฐานตามที่ระบุใน แบบดังกล่าว


ข้อ ๔ เมื่อพนักงานเจ้าหน้าที่ได้รับแจ้งการดําเนินการตามข้อ 3 แล้ว ให้ออกใบรับแจ้ง การดําเนินการเพื่อเป็นหลักฐานการแจ้งให้แก่ผู้แจ้ง ตามแบบท้ายประกาศนี้ ดังนี้

          (1) ใบรับแจ้งการดําเนินการผลิตวัตถุอันตรายชนิดที่ 2 ตามแบบ วอ./45 

          (2) ใบรับแจ้งการดําเนินการนําเข้าวัตถุอันตรายชนิดที่ 2 ตามแบบ วอ./สส 

          (3) ใบรับแจ้งการดําเนินการส่งออกวัตถุอันตรายชนิดที่ 2 ตามแบบ วอ./สธ ค 

          (4) ใบรับแจ้งการดําเนินการมีไว้ครอบครองซึ่งวัตถุอันตรายชนิดที่ 2 ตามแบบ วอน/สธ 4ง

          ใบรับแจ้งการดําเนินการตามวรรคหนึ่ง ให้มีอายุใช้ได้จนถึงวันสิ้นปีปฏิทินแห่งปีที่สามนับแต่ ปีที่ออกใบรับแจ้งการดาเนินการนั้น


ข้อ ๕ ผู้ใดประสงค์จะขอแก้ไขเปลี่ยนแปลงรายการในใบรับแจ้งการดําเนินการ ให้ยื่นคําขอ ตามแบบ วอ. สอ 11 ท้ายประกาศนี้ พร้อมเอกสารและหลักฐานที่ระบุในแบบดังกล่าว ทั้งนี้ การขอแก้ไข เปลี่ยนแปลงชื่อทางการค้า ชื่อและปริมาณวัตถุอันตราย (สารสําคัญ) ไม่อาจกระทําได้

          การอนุญาตให้แก้ไขเปลี่ยนแปลงรายการในใบรับแจ้งการดําเนินการ ให้พนักงานเจ้าหน้าที่แสดงไว้ ในบันทึกการแก้ไขเปลี่ยนแปลงท้ายใบรับแจ้งการดําเนินการ


ข้อ ๖ ผู้ใดประสงค์จะขอต่ออายุใบรับแจ้งการดําเนินการ ให้ยื่นคําขอตามแบบ วอ./สธ 12 ท้ายประกาศนี้ พร้อมเอกสารและหลักฐานตามที่ระบุไว้ในแบบดังกล่าว ภายในเก้าสิบวัน ก่อนที่ใบรับแจ้ง การดําเนินการสิ้นอายุ 

          การอนุญาตให้ต่ออายุใบรับแจ้งการดําเนินการ ให้พนักงานเจ้าหน้าที่แสดงไว้ในบันทึกการต่ออายุ ท้ายใบรับแจ้งการดําเนินการ หรือจะออกใบรับแจ้งการดําเนินการให้ใหม่ก็ได้


ข้อ ๗ การแจ้งดําเนินการ การขอแก้ไขเปลี่ยนแปลงรายการในใบรับแจ้งการดําเนินการ และการขอต่ออายุใบรับแจ้งการดําเนินการตามประกาศนี้ ให้ยื่น ณ สํานักงานคณะกรรมการอาหารและยา หรือ ณ สํานักงานสาธารณสุขจังหวัด หรือยื่นผ่านระบบเครือข่ายอิเล็กทรอนิกส์ของสํานักงานคณะกรรมการ อาหารและยา


ข้อ ๘ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 4 มีนาคม พ.ศ. 2556

 

บุญชัย สมบูรณ์สุข

เลขาธิการคณะกรรมการอาหารและยา